Namibië Uitreik | NG Kerk Bloubergstrand
Marietjie Steyn – marietjie@ngkbloubergstrand.co.za / 083 461 1220
Niel Steyn – niel@echoyouth.co.za / 084 688 1080
Beskrywing/storie van die projek:
Sedert 2014 is Bloubergstrand en Tableview gemeente se jeug betrokke by Kunene vir Christus in die Kaokoland in Namibië. Kunene vir Christus is 'n sending organisasie wat al baie jare in die Kunene streek uitreik. Dit is vir ons n groot voorreg om vir twee weke in 'n jaar te kan bydrae tot hierdie ongelooflike organisasie.
Ons reik spesifiek uit na Swartbooisdrift – 'n baie primitiewe gemeenskap teen die grens van Angola en op die Kunene rivier. Elke jaar spandeer ons meer as 'n week saam met die kinders wat na die nabygeleë laerskool gaan en ry ons baie kilometers om by afgeleë krale himba mense te besoek en met hulle die boodskap van die evangelie te deel. Terselfdertyd ondersteun ons ook die sendelinge en tolke wat daar is.
Huidige behoeftes / Hoe om betrokke te raak:
Kom saam op 'n uitreik. Dit is elke jaar tydens die eerste twee weke van die Junie skoolvakansie.
(Indien jy nog nie 18 is nie is die baie belangrik dat jy 'n volledige (unabridged) geboortesertifikaat het sodat jy saam met ons oor die grens kan gaan. Doen sommer nou al aansoek hiervoor by Binnelandse Sake aangesien dit soms tot 4 maande kan neem om hierdie dokument te kry.)